3 หนุ่ม 3 มุม

3 หนุ่ม 3 มุม เป็น ละครซิตคอม (Situation Comedy) เรื่องแรกๆของเมืองไทย สร้างสรรค์และกำกับการแสดงโดย ถกลเกียรติ วีรวรรณ
3 หนุ่ม 3 มุม เป็นเรื่องราวของ 3 หนุ่มพี่น้อง ตัวแทนของคนต่างวัยในสังคม ที่มีความคิดและมุมมองต่างกันในการพบเจอเรื่องราวต่างๆ มากมายในสังคม เป็นละครสั้นจบในตอน หรือที่ปัจจุบันเรียกกันว่า 'ละครซิตคอม' ได้รับการพูดถึงว่าเป็นละครแนวสร้างสรรค์ สะท้อนปัญหาและเหตุการณ์ของสังคมในยุคนั้นได้ดีเรื่องหนึ่ง รวมถึงสะท้อนให้เห็นถึงความรักความผูกพันของคนในครอบครัว เป็นละครที่มีระยะเวลาการออกอากาศยาวนานมาก (พ.ศ. 2534 - พ.ศ. 2541) ทำให้ผู้ชมเกิดความผูกพันกับตัวละครทั้ง 3 พี่น้องนี้ จนรู้สึกว่านักแสดงนำทั้ง 3 คน ""กบ แท่ง มอส"" เป็นพี่น้องกันในชีวิตจริงด้วย

ในช่วงเวลา 8 ปี ของ 3 หนุ่ม 3 มุม นั้น มีผู้เขียนบทโทรทัศน์และผู้กำกับหลายท่านที่มาร่วมสร้างสรรค์ เช่น เขียนบทโทรทัศน์ โดย วาณิช จรุงกิจอนันต์, ชาตรี ชมพู, สลิล เทพพิทักษ์, นิรันดร เลาะห์นะ, สันติ เกษมสิริทัศน์ และกำกับการแสดงโดย ถกลเกียรติ วีรวรรณ, นิพนธ์ ผิวเณร, สรพงษ์ เอื้อชูชัย, กิตติ บุญสกุลศักดิ์, พงษ์ศักดิ์ ฉิมเจริญ, ฉัตรชัย สุรสิทธิ์, วรพล ภักดีวิจิตร เป็นต้น

3 หนุ่ม 3 มุม เป็นเรื่องราวของ 3 พี่น้อง ตระกูลเบญจวรการ ที่อาศัยอยู่ร่วมกัน

นอกจากตัวแสดงที่มีบทบาทประจำแล้ว 3 หนุ่ม 3 มุม ยังมี ดาราดังมากมายทั่วฟ้าเมืองไทยที่รับเชิญมาแสดงเป็นแฟนสาว, ญาติ, เจ้านาย, ลูกค้า และเพื่อน ซึ่งในช่วงที่ละครฉายอยู่นั้นถึงกับเป็นเทรนด์นิยมของนักแสดงที่อยากจะมามีบทเป็นแขกรับเชิญในละครเรื่องนี้เลยทีเดียว

ออกอากาศทุกวันเสาร์ เวลา 17:00 - 18:00 น. (แต่ 3 หนุ่ม 3 มุม ในปี 2534 - 2535 ออกอากาศเวลา 17:30 - 18:30 น.) ทางสถานีโทรทัศน์กองทัพบกช่อง7 ตั้งแต่ พ.ศ. 2534 - พ.ศ. 2541 โดยบริษัท แกรมมี่ เอ็นเตอร์เทนเม้นต์ และภายหลังอำนวยการผลิตโดย บริษัทเอ็กแซ็กท์ (ตั้งแต่ปี พ.ศ. 2540)

เอกพล ได้รับการเลื่อนตำแหน่งให้ไปเป็นผู้จัดการธนาคารสาขากรุงลอนดอน ซึ่งเป็นสิ่งที่เจ้าตัวปฏิเสธมาตลอดเนื่องจากต้องการอยู่เมืองไทยเพื่อดูแลน้องชายคนเล็ก คือ พีรพล

ทศพล เข้าพิธีแต่งงานแต่งงานกับ นัท ที่เมืองไทย และย้ายไปอยู่ที่ประเทศอเมริกาเพื่อช่วยดูแลร้านอาหารของคุณแม่ของนัท

พีรพล เปิดร้านแฟรนไชส์ขายไส้กรอกหุ้นส่วนกับ ปิ๋ว (วิชัย จงประสิทธิ์พร) เพื่อนซี้ และรับรองกับพี่ชายว่าเป็นผู้ใหญ่เพียงพอที่จะรับผิดชอบชีวิตตัวเองได้แล้ว ซึ่งก็ทำให้เอกพลเบาใจตกลงไปรับตำแหน่งที่ลอนดอน

ฉากอวสานจึงเป็นฉากแยกกันของทั้ง 3 หนุ่ม ที่สนามบินดอนเมือง โดยเป็นการส่ง เอกพล ไปลอนดอน และทศพลไปอเมริกา พีรพลบอกรักพี่ชายทั้งคู่ก่อนที่จะเดินก้าวไปข้างหน้าในฐานะผู้ที่จะรับผิดชอบชีวิตตัวเองโดยสมบูรณ์

เมื่อขึ้นปีที่ 2 ละคร 3 หนุ่ม 3 มุม โด่งดังถึงขีดสุด ทำให้มีการจัดคอนเสิร์ตใหญ่ชื่อ "คอนเสิร์ต 3 หนุ่ม 3 ไมค์" ขึ้นเมื่อวันที่ 14 มีนาคม พ.ศ. 2535 ณ MBK Hall มาบุญครองเซ็นเตอร์ ซึ่งเป็นสถานที่จัดคอนเสิร์ตขนาดใหญ่ที่สุดในเวลานั้น คอนเสิร์ตประสบความสำเร็จมากจนกระทั่งต้องมีการทัวร์คอนเสิร์ต 3 หนุ่ม 3 ไมค์ตามเมืองใหญ่ไปทั่วประเทศปีพ.ศ. 2545 3 หนุ่ม 3 มุม - กบ แท่ง มอส กลับมาฮือฮา อีกครั้งกับซีรีส์โฆษณาเครือข่ายโทรศัพท์เคลื่อนที่ DTAC ชุด "3 หนุ่ม 3 มุม ทั่วไทย" จำนวนทั้งสิ้น 27 เวอร์ชันออกอากาศทางสถานีโทรทัศน์ทุกช่องตลอดเดือนมกราคม โดยออกวันละ 1 ตอน เรียกได้ว่าการเปิดตัว DTAC โดยเอา 3 หนุ่มมาเป็นพรีเซ็นเตอร์ประสบความสำเร็จมากๆ
หลังจาก 3 หนุ่ม 3 มุม ได้อวสานไป แต่แฟนๆยังคงเรียกร้องการกลับมาของ 3 หนุ่ม 3 มุม กบ-แท่ง-มอส ทำให้ตลอดสิบปีหลังจากละครอวสานไป กบ-แท่ง-มอส ยังคงถูกเชิญไปออกรายการวาไรตี้และทอล์คโชว์ต่างๆอยู่เสมอ ได้แก่ สมอลล์ทอล์ค, วันวานยังหวานอยู่, สะบัดช่อ, ตีสิบ, สาระแน และอีกมากมาย

8 กันยายน พ.ศ. 2545 กบ-แท่ง-มอส ร่วมฉลองในคอนเสิร์ต 10 ปี เอ็กแซ็กท์ ณ อิมแพ็ค อารีน่า เมืองทองธานี ณ คอนเสิร์ตนี้ทั้ง 3 หนุ่มได้ปล่อยมุกตลกว่าเป็นบอยแบนด์ที่มีชื่อย่อว่า ก.ท.ม. หลังจากนี้จึงได้มีการนำไปเป็นคำถามปัญหากวนๆถึงความหมายของตัวย่อ ก.ท.ม.

12 พฤษภาคม พ.ศ. 2549 กบ-แท่ง-มอส ในฐานะ 3 หนุ่ม 3 มุม อีกครั้งในรายการ "ขอบอก" เพื่อฉลองครบรอบ "15 ปี 3 หนุ่ม 3 มุม" หลังจากรายการนี้จึงได้มีความคิดในการกลับมาของ 3 หนุ่ม 3 มุม ในรูปแบบรายการวาไรตี้ โดยพิธีกร 3 หนุ่ม ซึ่งออกอากาศอยู่ในปัจจุบัน

แรกเริ่มออกอากาศทุกวันเสาร์ ทาง โมเดิร์นไนน์ทีวี เวลา 12.00-12.50 น. (เทปที่ 1-13) ต่อมาเปลี่ยนเวลาเป็น 13.10-14.00 น. (เทปที่ 14-39) ออกอากาศ 7 เมษายน พ.ศ. 2550 – 29 ธันวาคม พ.ศ. 2550

ออกอากาศทุกวันพุธ ทางสถานีวิทยุโทรทัศน์กองทัพบก เวลา 22.20-23.10 น. โดยออกอากาศครั้งแรกเมื่อ 16 มกราคม พ.ศ. 2551 - 27 มกราคม พ.ศ. 2553

ปี พ.ศ. 2551 กบ แท่ง มอส กลับมาจับไมค์เปิดคอนเสิร์ตในตำนานอีกครั้งใช้ชื่อว่า "คอนเสิร์ต 3 หนุ่ม 3 ไมค์ 2008" ในวันที่ 3-5 ตุลาคม ณ เมืองไทยรัชดาลัยเธียเตอร์ โดยเปิดการแสดงทั้งหมด 5 รอบ (และยังมี รอบสื่อมวลชนอีก 1 รอบ) คอนเสิร์ตประสบความสำเร็จด้วยดีจากที่เปิดขายบัตร 3 รอบ ต้องมีการเพิ่มอีก 2 รอบ และได้สร้างความประทับใจให้แก่ผู้ชมเป็นอันมาก

ปี พ.ศ. 2552 บริษัท GMM Grammy เปิดโทรทัศน์ผ่านดาวเทียม GMM Channel ซึ่งมี Acts Channel ที่ออกอากาศละคร Exact รวมอยู่ในนั้น 3 หนุ่ม 3 มุม จึงได้กลับมาฉายใหม่ตั้งแต่ตอนแรก โดยเริ่มตอนที่ 1 ของ 3 หนุ่ม 3 มุม ปี 1 ตั้งแต่วันที่ 4 เม.ย.52 โดยฉายตอนใหม่ทุกวันเสาร์ - อาทิตย์ เวลา 8.00 น.และ 17.00 น. และ วันพฤหัสบดี - ศุกร์ เวลา 10.00น. และ 16.00น.

สามหนุ่มสามมุม website fanclub